gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl es gl pt gl gl gl gl gl gl gl gl de en sv fr de de gl gl gl gl gl gl gl es gl gl gl gl gl es gl gl gl gl gl pt gl pt en ca gl gl pt
Vieiros: Galiza Hoxe - Dilma Rousseff inicia oficialmente o camiño para ser a primeira presidenta do Brasil
Luns, segunda feira, 26 de setembro de 2022
Proclamada candidata do Partido dos Trabalhadores
No seu cuarto congreso, o PT escóllea para relevar a Lula á fronte do país. De momento é superada nas enquisas polo opositor José Serra (PSDB).
(Convidada ao congreso) Teresa Táboas: "Outra forma de facer política é posíbel"
Redacción - 19:00 20/02/2010
Tags: Brasil Dilma Rousseff eleccións Lula da Silva
"Hai un rumbo trazado e temos a experiencia para construír o terceiro goberno democrático e popular da historia de Brasil", afirmou Dilma Rousseff este sábado, ao ser elixida oficialmente como a candidata do Partido dos Trabalhadores (PT) para as próximas eleccións presidenciais do 3 de outubro. Na altura dos 62 anos, a economista e actual xefa de gabinete no executivo liderado por Lula da Silva, que non pode presentarse a un novo mandato, aspirará así a converterse na primeira muller que accede á presidencia brasileira.
Rousseff deixará o seu posto no goberno o próximo 3 de abril, en cumprimento coa lei electoral, para adicarse de cheo á súa candidatura. Como tarefa inmediata para que o PT manteña a hexemonía no poder da que goza desde 2002, deberá negociar cunha ducia de partidos da esquerda e o centro político brasileiro a articulación dunha plataforma común que garanta ademais a reedición dunha coalición como a que actualmente pilota o país. Nese escenario, o PT xa aprobou un documento onde chama a afondar nas políticas desenvolvidas polo executivo de Lula. De xeito especial, o texto propón entre outros un maior protagonismo para as empresas estatais, a ampliación dos programas de benestar social e a introdución de taxas para as maiores rendas.
De momento, Dilma Rousseff inicia a carreira cara ás presidenciais lixeiramente por tras do principal candidato opositor, o actual gobernador do Estado de São Paulo, José Serra, do Partido da Socialdemocracia Brasileira (PSDB), quen a supera nas sondaxes por un abano de entre 5 e 10 puntos. As enquisas indican ademais o amplísimo apoio social co que Lula deixará o cargo, con índices de popularidade arredor do 80%.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Dilma Roussef forma parte do gabinete de goberno de Lula da Silva
O Estado Español continuará a non recoñecer a independencia de Kosovo Edición xeral
Decisiva, aínda que non vinculante, opinión da Corte Internacional de Xustiza sobre a secesión de Kosovo Edición xeral
Exhuman restos de Simón Bolívar Venezuela
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto